Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 1 Pv 690/11/1102	Bratislava II, 3.9.2012
EEČ : 2-9-98-2012

U Z N E S E N I E

Trestná vec:	obvinená XXXXX 
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Bratislava II
Podľa § 215 odsek 1 písmeno e Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
obvinená XXXXX dňa 01.07.2010 v presne nezistenom čase v predajni XXXXX uviedla do omylu poskytovateľa úveru spoločnosť XXXXX, XXXXX,  XXXXX, tak, že ako dlžník vystupujúci pod menom XXXXX, nar. XXXXX, trvale bytom XXXXX - XXXXX, uzatvorila s touto spoločnosťou úverovú zmluvu č. XXXXX, predmetom ktorej bolo poskytnutie úveru na nákup nábytku vo výške 999,- Eur, pričom pri podpísaní predmetnej úverovej zmluvy spoločnosti XXXXX XXXXX, XXXXX, zaplatila v hotovosti sumu vo výške 99,90 Eur a zaviazala sa zvyšok dlžnej sumy uhradiť v 12-tich pravidelných mesačných splátkach vo výške 86,46 Eur, t.j. celková výške poskytnutého úveru bola vo výške 899,10 Eur, pričom predložila občiansky preukaz XXXXX, ktorý v čase žiadosti o úver nebol hlásený ako odcudzený alebo stratený a taktiež deklarovala, že je zamestnankyňou spoločnosti XXXXX, XXXXX, čo sa nezakladalo na pravde, pretože v tejto spoločnosti nikdy nepracovala, pričom nezaplatila ani jednu predpísanú mesačnú splátku, čím takto už v čase dojednávania úveru konala v úmysle vypožičané peniaze nevrátiť alebo ich nevrátiť v dohodnutej lehote a spoločnosti XXXXX, XXXXX, XXXXX teda spôsobila celkovú škodu vo výške 1.022,04 Eur,
lebo obvinený nebol v čase činu pre nepríčetnosť trestne zodpovedný
Odôvodnenie:
Uznesením policajta Okresného riaditeľstva PZ XXXXX XXXXX, Odboru kriminálnej polície, 2. oddelenia všeobecnej kriminality, pod XXXXX zo dňa 04.05.2012 bolo podľa § 199 ods. 1 Tr. por.  začaté trestné stíhanie a zároveň podľa § 206 ods. 1 Tr. por. vznesené obvinenie XXXXX, nar. XXXXX, trvale bytom XXXXX pre úmyselný prečin úverového podvodu podľa § 222 ods. 1 Tr. zákona na tom skutkovom základe, že 

obvinená XXXXX dňa 01.07.2010 v presne nezistenom čase v predajni XXXXX uviedla do omylu poskytovateľa úveru spoločnosť XXXXX, XXXXX,  XXXXX, tak, že ako dlžník vystupujúci pod menom XXXXX, nar. XXXXX, trvale bytom XXXXX - XXXXX, uzatvorila s touto spoločnosťou úverovú zmluvu č. XXXXX, predmetom ktorej bolo poskytnutie úveru na nákup nábytku vo výške 999,- Eur, pričom pri podpísaní predmetnej úverovej zmluvy spoločnosti XXXXX XXXXX, XXXXX, zaplatila v hotovosti sumu vo výške 99,90 Eur a zaviazala sa zvyšok dlžnej sumy uhradiť v 12-tich pravidelných mesačných splátkach vo výške 86,46 Eur, t.j. celková výške poskytnutého úveru bola vo výške 899,10 Eur, pričom predložila občiansky preukaz XXXXX, ktorý v čase žiadosti o úver nebol hlásený ako odcudzený alebo stratený a taktiež deklarovala, že je zamestnankyňou spoločnosti XXXXX, XXXXX, čo sa nezakladalo na pravde, pretože v tejto spoločnosti nikdy nepracovala, pričom nezaplatila ani jednu predpísanú mesačnú splátku, čím takto už v čase dojednávania úveru konala v úmysle vypožičané peniaze nevrátiť alebo ich nevrátiť v dohodnutej lehote a spoločnosti XXXXX, XXXXX, XXXXX teda spôsobila celkovú škodu vo výške 1.022,04 Eur.

Obvinená XXXXX je dôvodne podozrivá zo spáchania úmyselného prečinu úverového podvodu podľa § 222 ods. 1 Trestného zákona. 

Spáchanie skutku obvinenou je preukázané výpoveďou splnomocneného zástupcu poškodenej spoločnosti XXXXX XXXXX, XXXXX, ako aj listinnými dôkazmi  - úverovou zmluvou, správou XXXXX, listom spol. XXXXX, XXXXX, a ďalším spisovým materiálom. 

Vzhľadom na pochybnosti o duševnom stave obvinenej XXXXX boli do konania, na základe príkazu Okresného súdu XXXXX XXXXX pod sp. zn. XXXXX zo 17.01.2012 pribratí uznesením policajta Okresného riaditeľstva PZ XXXXX XXXXX, Odboru kriminálnej polície, 2. oddelenia všeobecnej kriminality, pod ČVS: XXXXX zo dňa 06.02.2012  dvaja znalci XXXXX a XXXXX z odboru zdravotníctvo, odvetvie psychiatria na vyšetrenie duševného stavu obvinenej.

Zo záverov tohto znaleckého posudku znalcov vyplynulo, že obvinená trpela a trpí vážnou endogénnou psychotickou poruchou, a to schizofrénia paranoides s postproceuálnym defektom a ľahkou mentálnou retardáciou. Schizofrénia paranoides sa okrem iného prejavuje patickými poruchami vnímania a myslenia, ako aj stratou kontroly nad realitou. Obvinená je nekritická, zvýšene sugestibilná a ľahko ovplyvniteľná. Ide o stav chronifikovaný s vytvorením defektu osobnosti, a teda napriek aktuálnej pravidelnej liečbe v chránených podmienkach Domova soc. starostlivosti sa nedá očakávať úprava stavu. Znalkyne ďalej konštatovali, že obvinená v čase činu nevedela rozpoznať nebezpečenstvo svojho konania pre spoločnosť a nemohla v čase činu ovládať svoje konanie. Obvinená je mentálne retardovaná v pásme ľahkej duševnej zaostalosti - debility. Obvinená nie je pre spoločnosť nebezpečná, avšak vzhľadom k svojmu mentálnemu deficitu a prítomnosti psychotického ochorenia môže byť aj v budúcnosti ľahko ovplyvniteľná k páchaniu obdobnej trestnej činnosti. Vzhľadom k tomu znalkyne navrhli uloženie ochrannej psychiatrickej liečby ambulantnou formou. Obvinená podľa vyjadrenia znalkýň nie schopná chápať zmysel trestného konania.

 V zmysle § 23 Trestného zákona /nepríčetnosť/ kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak. 

	S poukazom na § 215 ods. 1 písm. e) Trestného poriadku prokurátor trestné stíhanie zastaví, ak obvinený nebol v čase činu pre nepríčetnosť trestne zodpovedný.

	Vzhľadom na vyššie uvedené skutočnosti som rozhodla tak, ako je uvedené vo výroku tohto rozhodnutia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Denisa Pacalajová
prokurátorka